**סיכום פ"ע מנהל בית הספר הנהגת מועצת תלמידים**

1. בתאריך 27 נובמבר התקיימה פגישת עבודה בראשות מנהל בית הספר והנהגת מועצת התלמידים הנכנסת.
2. מטרת הפגישה היכרות משותפת, תיאום ציפיות וכיווני פעולה להמשך הפעילות..
3. **להלן עיקרי הנושאים כפי שעלו במהלך פגישת העבודה:**

**א.*שחרית בוקר***- הנהגת מועצת התלמידים תיטול חלק בשחרית בוקר של שכבת י', תציג לתלמידים את נציגי השכבה שבמועצה ותציג את מהות המועצה , תפקידים ומטרות.

**ב. שיחת חתך**- הנהגת מועצת התלמידים תקיים שיחת חתך כם נציגים מכל הכיתות על מנת לשמוע מהתלמידים על רעיונות ונושאים הדורשים טיפול לטובת התלמידים.

**ג.מירוץ הלפיד**- בטקס המתקיים לאחר המירוץ תישא יו"ר מועצת התלמידים מספר מילים על מנת להעצים את מקומה של המועצה ולחשוף את קיומה לכלל התלמידים.

**ד.חשיפת מועצת התלמידים**- כחלק מהמטרה לחשוף את המועצה לכלל התלמידים ולהציג בפניהם את תפקידיה יש לקיים מספר פעילויות:

- כניסה של הנהגת המועצה בכלל הכיתות ולקיים שיחה של עד 5 דקות על תפקידי ומטרות המועצה ותליית מכתב עם האמור ודרכי התקשרות.

-תליית שלט על תיבת הפניות בכניסה לבית הספר והפיכתה לתיבת פניות למועצת התלמידים.

- עדכון ורענון לוח המודעות של מועצת התלמידים שבכניסה לבית הספר.

-בכל האירועים והפעילויות המרכזיות של בית הספר יישא מספר מילים נציג מהנהגת המועצה בשם מועצת התלמידים.

-דובר המועצה יוודא מול בוריס שיש באתר בית הספר לשונית המיועדת למועצת התלמידים. יש להעלות באתר תמונות של הנהגת המועצה, תמונות מפעילויות עדכונים ועוד.

- שליחת מכתב בשם מועצת התלמידים במשו"ב לכלל תלמידי בית הספר.

**ה.בגרות חורף-** מועצת התלמידים תכין ברכה ודבר מתיקה לשכבת יא' לקראת בגרות החורף הראשונה.

**ו.** **חולצות לנציגי מועצת התלמידים**- באופן מיידי יש לרכוש חולצות לנציגי המועצה בהתאם לסקיצה שהוכנה.

**ז**.**וועד ההורים**- יש לתאם מפגש בין הנהגת מועצת התלמידים לוועד ההורים לדון במספר נושאים ובין היתר בנושא לבוש חורף.

**ח.קופיקס**- יש לבדוק אפשרות ומשמעויות לפתיחת עמדת מכירה של קופיקס בבית הספר.

**ט**.**סקר מכונות**- מועצת התלמידים תערוך סקר זריז בין תלמידי בית הספר בנוגע למכונות המזון על מנת לבדוק אם יש חוסרים, המלצות לתוספת של מוצרים שאינם קיימים ועוד.

**י**. **יוזמות**- מצופה ממועצת התלמידים ליזום, ליצר ולחשוב על יוזמות ופעילויות למען רווחת התלמידים. כחלק מכך הח"מ יבחן קיום סדנא בנושא יצירתיות לחברי המועצה.

**4**. מנהל בית הספר בירך על רוח המועצה והרצון לעשות ולפעול והדגיש שהוא פתוח לשמוע כל יוזמה ורעיון מצד התלמידים ומעודד אותם לעשייה מבורכת למען כולם..

**בהצלחה למועצת התלמידים הנכנסת.**

**אבי גאון**

**מנחה מועצת תלמידים**